Neuvoston asetus (EY) N:o 1050/2001, annettu 22 päivänä toukokuuta 2001, Kreikan liittymisasiakirjan liitteenä olevalla pöytäkirjalla N:o 4 käyttöön otetun puuvillan tukijärjestelmän mukauttamisesta kuudennen kerran



Virallinen lehti nro L 148 , 01/06/2001 s. 0001 - 0002



Neuvoston asetus (EY) N:o 1050/2001, annettu 22 päivänä toukokuuta 2001, Kreikan liittymisasiakirjan liitteenä olevalla pöytäkirjalla N:o 4 käyttöön otetun puuvillan tukijärjestelmän mukauttamisesta kuudennen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan liitteenä olevan puuvillaa koskevan pöytäkirjan N:o 4(1) ja erityisesti sen 11 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo seuraavaa: (1) Kreikan liittymisasiakirjan liitteenä olevaan pöytäkirjaan N:o 4 sisältyvässä 11 kohdassa määrättyjen tukijärjestelmän ja peltokasvinviljelyn tukijärjestelmän toimintaa koskevien tutkimusten tulokset osoittavat, että puuvillan tukijärjestelmää on tarpeen mukauttaa. (2) Puuvillaa koskevat toimenpiteet on vahvistettu pöytäkirjassa N:o 4, puuvillaa tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetussa neuvoston asetuksessa (EY) N:o 1554/95(5) sekä Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetussa neuvoston asetuksessa (ETY) N:o 1964/87(6). Olisi yhtäältä pidettävä voimassa pöytäkirjassa N:o 4 vahvistettu järjestelmä ja erityisesti neuvoston mahdollisuus mukauttaa järjestelmää sekä toisaalta yksinkertaisuuden vuoksi koottava yhteen neuvoston asetukseen puuvillan tuotantotukeen liittyvät täytäntöönpanotoimenpiteet, ON ANTANUT TÄMÄN ASETUKSEN: 1 artikla Muutetaan Kreikan liittymisasiakirjaan liittyvä pöytäkirja N:o 4 seuraavasti: 1) Korvataan 3 kohta seuraavasti: "3. Edellä 2 kohdassa tarkoitettuun järjestelmään sisältyy tuotantotuki." 2) Korvataan 6 kohta seuraavasti: "6. Neuvosto päättää määräenemmistöllä komission ehdotuksesta ja Euroopan parlamenttia kuultuaan tässä pöytäkirjassa säädetyn järjestelmän tarpeellisista mukautuksista ja vahvistaa tämän pöytäkirjan määräysten täytäntöönpanemiseksi tarvittavat perussäännöt." 3) Kumotaan 7, 8, 8 a, 9, 10, 11 ja 12 kohta. 4) 13 kohdasta tulee 7 kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 2001. Neuvoston puolesta Puheenjohtaja M. Winberg (1) EYVL L 291, 19.11.1979, s. 174, pöytäkirja sellaisena kuin se on viimeksi muutettuna asetuksella (EY) N:o 1553/95 (EYVL L 148, 30.6.1995, s. 45). (2) Ehdotus tehty 13.12.1999 (ei vielä julkaistu virallisessa lehdessä). (3) Lausunto annettu 15.2.2001 (ei vielä julkaistu virallisessa lehdessä). (4) Lausunto annettu 29.3.2001 (ei vielä julkaistu virallisessa lehdessä). (5) EYVL L 148, 30.6.1995, s. 48, asetus sellaisena kuin se on viimeksi muutettuna asetuksella (EY) N:o 1419/98 (EYVL L 190, 4.7.1998, s. 4). (6) EYVL L 184, 3.7.1987, s. 14, asetus sellaisena kuin se on viimeksi muutettuna asetuksella (EY) N:o 1553/95.